မိတ္တသုတ်

(၈)သုတ် ရှိပါသည်။

-သံ၊၁၊၃၄။ သံ၊မြန်၊၁၊၃၄။ သံ၊ဋ္ဌ၊၁၊၈၇။ သံ၊ဋီ၊၁၊၁၂၉။

-သံယုတ္တနိကာယ၊ သဂါထာဝဂ္ဂသံယုတ္တ၊ ၁-ဒေဝတာသံယုတ္တ၊ ၆-ဇရာဝဂ္ဂ၊ တတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် အညတရနတ်သား၏ မေးလျှောက်ချက်အရ ခရီးသွားသူ၏ အဆွေခင်ပွန်းသည် အတူခရီးသွားဖော်၊ မိခင်သည် မိမိအိမ်၌ အဆွေခင်ပွန်း၊ သူငယ်ချင်းသည် ပြုဖွယ်ကိစ္စရှိသူ၏အဆွေခင်ပွန်း၊ တမလွန်ဘဝ၌ အဆွေခင်ပွန်းသည် အဖန်ဖန်ကိုယ်တိုင်ပြုလုပ်အပ်သောကောင်းမှုဟု ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ်ဖွင့်ဆိုချက်များရှိပါသည်။

-သံ၊၃၊၁၆၅။ သံ၊မြန်၊၃၊၁၇၀-၁။

-သံယုတ္တနိကာယ၊ မဟာဝဂ္ဂသံယုတ္တ၊ ၃-သတိပဋ္ဌာနသံယုတ္တ၊ ၅-အမတဝဂ္ဂ၊ အဋ္ဌမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် မိမိစကားကို နားထောင် နာယူကြသော မိတ်ဆွေ၊ အဆွေခင်ပွန်း၊ ဆွေမျိုးသားချင်း မိမိစကားကို နားထောင်ကြသူတို့ကို သတိပဋ္ဌာန်လေးပါးတို့ကို ပွားများခြင်းငှာ ဆောက်တည်စေ အပ်၊ သက်ဝင် စေအပ်၊ စွဲမြဲစွာတည်စေအပ်သောအားဖြင့် ချီးမြှောက်ကြရမည်ဟု ရဟန်းတို့အား အကျယ်အားဖြင့် ဘုရားရှင်ဟောတော်မူသည့်သုတ်။

-သံ၊၃၊၃၈၀-၁။ သံ၊မြန်၊၃၊၃၈၇။

-သံယုတ္တနိကာယ၊ မဟာဝဂ္ဂသံယုတ္တ၊ ၁၂-သစ္စသံယုတ္တ၊ ၃-ကောဋိဂါမဝဂ္ဂ၊ ဆဋ္ဌသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် မိမိစကားကို နား ထောင်ကြသော မိတ်ဆွေ၊ အဆွေခင်ပွန်း၊ ဆွေမျိုးသားချင်းတို့အား သစ္စာလေး ပါးကို မှန်ကန်စွာသိစေသောအားဖြင့် ထိုးထွင်း၍ သိမြင်စေရန်တိုက်တွန်းအပ်၊ သက်ဝင်၍ တည်စေအပ်၊ စွဲစွဲမြဲမြဲတည်စေသောအားဖြင့် ချီးမြှောက်ရမည်ဟု ရဟန်းတို့အား ဘုရားရှင်ဟောတော်မူသည့်သုတ်။

-အံ၊၁၊၂၈၉။ အံ၊မြန်၊၁၊၃၀၆။

-အင်္ဂုတ္တရနိကာယ၊ တိကနိပါတ၊ ၃-တတိယပဏ္ဏာသက၊ (၁၄) ၄-ယောဓာဇီဝဝဂ္ဂ၊ တတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် မှီဝဲပေါင်းသင်း ရမည့် မိတ်ဆွေကောင်း၏ အရည်အချင်းသုံးမျိုးကို ရဟန်းတို့အား ဘုရားရှင် ဟောတော်မူသည့်သုတ်။

-အံ၊၂၊၁၅၁။ အံ၊မြန်၊၂၊၁၉၀-၁။ အံ၊ဋ္ဌ၊၃၊၅၂။

-အင်္ဂုတ္တရနိကာယ၊ ပဉ္စကနိပါတ၊ ၃-တတိယပဏ္ဏာသက၊ (၁၅) ၅-တိကဏ္ဍကီဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် မမှီဝဲမပေါင်းသင်းထိုက် သောမိတ်ဆွေ၏ ဓမ္မငါးမျိုးနှင့် မှီဝဲပေါင်းသင်းထိုက်သော မိတ်ဆွေ၏ အရည်အချင်း ငါးမျိုးတို့ကို ရဟန်းတို့အား ဘုရားရှင် ဟောတော်မူသည့်သုတ်။

-အံ၊၂၊၃၆၈-၉။ အံ၊မြန်၊၂၊၄၆၃-၄။

-အင်္ဂုတ္တရနိကာယ၊ ဆက္ကနိပါတ၊ ၂-ဒုတိယပဏ္ဏာသက၊ ၇-ဒေဝတာဝဂ္ဂ၊ တတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ယုတ်မာသော မိတ်ဆွေ၊ အပေါင်းအသင်းတို့ကို ထဲထဲဝင်ဝင် မှီဝဲဆည်းကပ် အကြိမ်များစွာဆက်ဆံသောသူသည် ထိုသူယုတ်မာတို့၏ အမူအရာ အပြုအမူတို့ကို အတုလိုက်၍ကျင့် သုံးခြင်းကြောင့် အကျိုးစီးပွား ဆုတ်ယုတ်ပျက်စီးပုံ။

မိတ်ဆွေကောင်း၊ အပေါင်းအသင်းကောင်းတို့ကို ထဲထဲဝင်ဝင် မှီဝဲဆည်းကပ် အကြိမ်များဆက်ဆံသောပုဂ္ဂိုလ်သည် ထိုသူတော်ကောင်းတို့၏ အမူအရာ အပြုအမူတို့ကို အတုလိုက်၍ပြုကျင့်ခြင်းကြောင့် အကျိုးများရရှိပုံကို ရဟန်းတို့အား ဘုရားရှင် ဟောတော်မူသည့်သုတ်။

-အံ၊၂၊၄၂၁။ အံ၊မြန်၊၂၊၅၃၂-၃။

-အင်္ဂုတ္တရနိကာယ၊ သတ္တကနိပါတ၊ ၄-ဒေဝတာဝဂ္ဂ၊ ပဉ္စမသုတ်။ဘုရားရှင် ကောသလနိုင်ငံ ... သီတင်းသုံးတော်မူစဉ် မှီဝဲပေါင်းသင်းရမည့် မိတ်ဆွေ၏အရည်အချင်း ခုနစ်မျိုးတို့ကို ရဟန်းတို့အား ဘုရားရှင်ဟောတော်မူသည့်သုတ်။

-အံ၊၂၊၄၂၂။ အံ၊မြန်၊၂၊၅၃၃။

-အင်္ဂုတ္တရနိကာယ ... ဆဋ္ဌသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် မိမိကိုငေါက်ငန်းနှင်ထုတ်သော်လည်း မဖြစ်မနေ မှီဝဲပေါင်းသင်းရမည့် မိတ်ဆွေ၏ အရည်အချင်းခုနစ်မျိုးကို ရဟန်းတို့အား ဘုရားရှင်ဟောတော်မူသည့်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ

မိတ္တသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် တရားငါးမျိုးတို့နှင့် ပြည့်စုံသော ရဟန်းကို အဆွေခင်ပွန်းဟူ၍ မမှီဝဲအပ်ကြောင်းနှင့် တရားငါးမျိုးတို့နှင့် ပြည်စုံသော ရဟန်းကို အဆွေခင်ပွန်းဟူ၍ မှီဝဲအပ်ကြောင်းကို ဟောကြားတော်မူခဲ့သည်။
 ကိုးကား 

Category:သံယုတ္တနိကာယ်

ကဏ္ဍ:အင်္ဂုတ္တရနိကာယ်